Diari Oficial de la Generalitat Valenciana


Sumari del DOGV 4367, del 29-10-2002 (2002/11544)

ORDE de 16 d'octubre de 2002, del conseller de Sanitat, per la qual convoca dos beques per a fer pràctiques professionals en la prestació farmacèutica en l'atenció sociosanitària i en el control i inspecció d'indústria farmacèutica en la Conselleria de Sanitat.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4367

Data del DOGV
:   29-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/11885


Data del document
:   16-10-2002

Organisme emissor
:   Conselleria de Sanitat

Tipus de document
:   Ordre

Descriptors 

:   * ajuda pública
    * assignació per estudis
    * suport econòmic
    * farmacèutic

ORDE de 16 d'octubre de 2002, del conseller de Sanitat, per la qual convoca dos beques per a fer pràctiques professionals en la prestació farmacèutica en l'atenció sociosanitària i en el control i inspecció d'indústria farmacèutica en la Conselleria de Sanitat. [2002/X11654]
  
La Conselleria de Sanitat, en el marc de la política dirigida a fomentar la realització de pràctiques professionals, convoca la concessió de dos beques per a fer pràctiques en la prestació farmacèutica en l'atenció sociosanitària i en el control i inspecció d'indústria farmacèutica a la Conselleria de Sanitat.
  
Fent ús de les facultats que em conferixen el Decret 87/1999, de 30 de juliol, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat, modificat pel Decret 198/1999, de 19 d'octubre, i pel Decret 46/2001, de 27 de febrer, i per l'article 35 de la Llei de la Generalitat Valenciana 5/1983, de 30 de desembre, de Govern Valencià, i segons el que establix el Decret 108/1992, de 6 de juliol, de la Generalitat Valenciana, pel qual regula la concessió de beques,
  
ORDENE
  
Article 1
  
Es convoca un concurs públic per a la concessió de dos beques destinades a llicenciats en Farmàcia per a fer pràctiques professionals en la prestació farmacèutica en l'atenció sociosanitària i en el control i inspecció d'indústria farmacèutica de la Conselleria de Sanitat.
  
Article 2
  
Aprovar les bases que regixen esta convocatòria que són l'annex I d'esta orde.
  
Article 3
  
La dotació econòmica de la present convocatòria per a l'exercici de 2002 puja a la quantia global de 6.300 euros, amb càrrec a l'aplicació pressupostària 44.49.04.2045.901.52.0, línia de subvenció amb codi comptable T4542, dels pressupostos de la Generalitat Valenciana per a l'any 2002.
  
Article 4
  
Esta orde vigirà el mateix dia de la publicació en el Diari Oficial de la Generalitat Valenciana.
  
Article 5
  
Podrà interposar-se contra esta orde, que exhaurix la via administrativa, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des del sendemà de la publicació, segons que estableixen els articles 10 i 46 de la Llei reguladora de la Jurisdicció Contenciosa Administrativa. Potestativament, és possible la interposició d'un recurs de reposició, segons els articles 116 i 117 de la Llei 30/1992, de 26 de novembre.
  
València, 16 d'octubre de 2002
  
El conseller de Sanitat,
  
SERAFÍN CASTELLANO GÓMEZ
  
ANNEX I
  
Bases de la convocatòria per a la concessió de dos beques per a la realització de pràctiques professionals de farmacèutic a la Conselleria de Sanitat
  
Primera. Objecte específic
  
Les beques tenen per objecte la realització de pràctiques professionals de col·laboració del personal becat en l'atenció sociosanitària i en el control i inspecció d'indústria farmacèutica.
  
Segona. Nombre de beques i duració
  
Es convoquen dues beques destinades a llicenciats en Farmàcia que duran a terme l'activitat objecte de la beca en la Direcció General per a la Prestació Farmacèutica.
  
La duració d'esta beca comprendrà des del sendemà de la notificació fins el 31.12.2002, i es farà efectiva en la data de la incorporació de l'adjudicació. No obstant això, podrà prorrogar-se mitjançant una resolució del director general per a la Prestació Farmacèutica, condicionada a l'existència de consignació pressupostària, adequada i suficient, en els exercicis següents, fins a un màxim de 18 mesos de duració.
  
Tercera. Dotació i pagament de les beques
  
La dotació de la beca és de 1.050 euros bruts mensuals, que estarà subjecta a les retencions que pertoquen legalment.
  
L'import de la beca es pagarà mensualment i requerirà la certificació del director general per a la Prestació Farmacèutica.
  
Quarta. Formalització de les sol·licituds
  
Els models d'impresos de sol·licitud s'ajustarà als que figuren en l'annex II. Les persones interessades els presentaran en el Registre General de la Conselleria de Sanitat (c/ del misser Mascó, 31 de València).
  
Els candidats hauran de presentar la seua sol·licitud al mateix Registre General o de tramitar-la de qualsevol de les maneres que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, juntament amb la documentació següent:
  
- Fotocòpia compulsada del document nacional d'identitat.
  
- Currículum, en el qual s'indicarà l'experiència professional, idiomes, beques aprofitades, etc.; i també hi constaran les dades personals, la data i el lloc de naixement, el domicili actual, el telèfon (de casa i, si és el cas, el mòbil) i una foto de mida carnet del sol·licitant.
  
- Fotocòpia compulsada del títol de farmacèutic o del document acreditatiu d'haver abonat els drets d'expedició del títol.
  
- Fotocòpia compulsada del certificat acadèmic personal dels estudis de Farmàcia.
  
- Documents que acrediten la possessió dels títols, cursos i mèrits que figuren en el currículum. Per tal que siguen tinguts en compte en el barem, se'n requerirà l'acreditació mitjançant la presentació de fotocòpies compulsades dels documents oficials corresponents.
  
- Una declaració jurada de no tindre concedida qualsevol altra beca o ajuda per a la mateixa activitat o una de similar, i d'estar al corrent de les obligacions fiscals i davant la Seguretat Social.
  
- Documentació que l'aspirant considere d'interés.
  
Les sol·licituds s'adreçaran al director general per a la Prestació Farmacèutica, carrer del misser Mascó núm. 31, València 46535.
  
Cinquena. Termini de presentació de les sol·licituds
  
El termini de presentació de les sol·licituds serà de 15 dies hàbils, comptadors des del sendemà de la publicació d'esta convocatòria en el Diari Oficial de la Generalitat Valenciana.
  
Sisena. Selecció
  
1. Comité avaluador, selecció, resolució i recursos.
  
Es constituïx el comité avaluador, que estarà presidit pel director general per a la Prestació Farmacèutica i estarà compost pels membres següents:
  
- El cap del Servici de Provisió i Assistència Farmacèutica
  
- 1 representant del Servici d'Ordenació i Control del Medicament.
  
- 1 representant del Servici de Prestacions Complementàries.
  
- 1 representant del Servici de Provisió i Assistència Farmacèutica.
  
El comité es reserva la facultat de deixar deserta totalment o parcialment l'adjudicació de les beques convocades i d'interpretar el contingut d'estes bases.
  
2. Barem
  
La selecció dels becaris es farà a partir de la puntuació obtinguda per l'aplicació d'este barem:
  
A. Coneixements de valencià: fins un màxim d'1 punt segons el nivell de coneixements de valencià establit per la Junta Qualificadora de Coneixements de Valencià, segons l'escala següent:
  
Nivell oral: 0,25 punts
  
Nivell elemental: 0,50 punts
  
Nivell mitjà: 0,75 punts
  
Nivell superior: 1 punt
  
B. Coneixements d'altres idiomes comunitaris: fins a 1 punt.
  
C. Expedient acadèmic: es valorarà d'acord amb la qualificació mitjana, fins a 3 punts.
  
D. Coneixements acreditats d'informàtica: fins a 2 punts.
  
E. Valoració de l'experiència professional i aspectes curriculars relacionats amb l'activitat objecte de la beca: fins a 6 punts.
  
3. Actuacions de la comissió avaluadora
  
Es faculta el director general per a la Prestació Farmacèutica per a dictar una resolució en el termini màxim de 10 dies hàbils comptadors des del sendemà de l'acabament del termini de presentació de les sol·licituds.
  
La resolució de concessió o denegació de les beques es notificarà a les persones interessades i a més es publicarà la llista per orde de la puntuació obtinguda pels aspirants en el tauler d'anuncis de la Conselleria de Sanitat (carrer del misser Mascó, 31, València), d'acord amb l'article 4.3 del Decret 108/1992, de 6 de juliol, del Govern Valencià, que regula la concessió de beques. Esta llista es constituirà com a borsa de reserva, per al cas que es produïsca alguna renúncia o abandó.
  
La Direcció General per a la Prestació Farmacèutica convocarà els adjudicataris per a la signatura del document de notificació i acceptació corresponent, que s'haurà de fer en un termini no superior als 10 dies hàbils des de la data de l'acceptació per part dels adjudicataris.
  
Setena. Obligacions, incidències i tutoria dels becaris
  
Quant a les obligacions dels beneficiaris, s'aplicarà l'article 47 del Text Refós de la Llei de la Hisenda Pública de la Generalitat Valenciana.
  
La beca és incompatible amb qualsevol altra beca o ajuda que puguen concedir-se per la mateixa activitat o una de similar. La infracció d'esta regla deixarà sense efecte la beca.
  
La condició de becari no genera cap relació laboral ni administrativa amb la Generalitat Valenciana.
  
Els becaris, si cal, hauran de presentar la documentació acreditativa del compliment de les seues obligacions fiscals i amb la Seguretat Social, i de tindre cobertura sanitària.
  
El director general per a la Prestació Farmacèutica resoldrà les incidències que es produïsquen durant el període de les beques, i podrà deixar-les sense efecte, després de l'audiència de la persona interessada, en el cas d'incompliment de les obligacions per part del becari o quan no faça l'activitat que haja motivat la concessió o deixe de tindre els requisits exigits.
  
La direcció de l'Àrea per a la Prestació Farmacèutica i el Medicament ordenarà les activitats dels becaris. La dedicació dels becaris a les línies de treball que se'ls assignen serà de 40 hores setmanals.
  
Si hi ha incidències, renúncies, abandons o incompliments que deixen vacant alguna de les beques, s'ocuparien segons l'orde establit en la borsa de reserva que resulte del procés de selecció.
  
Les funcions i tasques del tutor per a les beques concedides en prestació farmacèutica en atenció sociosanitària i en control i inspecció d'indústria farmacèutica seran:
  
1) Per a l'atenció sociosanitària:
  
- Procediment administratiu general relacionat amb la matèria de la beca (atenció farmacèutica sociosanitària a residències de la 3a edat).
  
- Procediment administratiu específic en matèria de gestió, control i qualitat de la prestació farmacèutica feta dins dels programes instaurats per esta Direcció General per a la Prestació Farmacèutica (subministrament directe de material d'incontinència i fungible i atenció sociosanitària feta per conveni amb la Conselleria de Benestar Social a residències públiques).
  
- Criteris tècnics i econòmics que sostenen i justifiquen l'existència dels programes esmentats.
  
Periòdicament, el tutor comprovarà i avaluarà l'aprofitament de la formació mitjançant la resolució de supòsits pràctics, realització del treball en paral·lel a la realització del procediment en execució, la presència com a observador en actuacions sociosanitàries.
  
2) Per al control i inspecció d'indústries farmacèutiques:
  
- Procediment administratiu general relacionat amb la matèria objecte de la beca (actuació inspectora, responsabilitats dels inspectors, deure de confidencialitat, drets dels ciutadans i empreses, procediment sancionador, etc.).
  
- Procediment administratiu específic en matèria de gestió, control, avaluació i qualitat de la inspecció d'indústries farmacèutiques.
  
- Criteris tècnics que sostenen l'activitat inspectora en la fabricació, importació i comercialització d'especialitats farmacèutiques, medicaments especials, productes sanitaris, productes destinats a la higiene, estètica i altres.
  
- Normativa reguladora del sector.
  
Periòdicament, el tutor comprovara i avaluarà l'aprofitament de la formació mitjançant la resolució de supòsits pràctics, realització del treball en paral·lel a la realització del procediment en execució, la presència com a observador en actuacions inspectores, etc.
  
Huitena. Certificació acreditativa
  
Acabat el període de la beca, i després de l'informe d'assistència, aprofitament i aptitud, el director general per a la Prestació Farmacèutica estendrà el certifica corresponent.
  
ANNEX II
  
Sol·licitud de beca per a pràctiques professionals de farmacèutic
  
Nom ..., DNI .... telèfon familiar .... telèfon mòbil ...., Adreça ..., Localitat ...
  
Sabedor de l'Orde de 16 d'octubre de 2002, per la qual la Conselleria de Sanitat convoca dos beques per a fer pràctiques professionals en la prestació farmacèutica en l'atenció sociosanitària i en el control d'indústria farmacèutica per a llicenciats en farmàcia, i també les condicions establides en les bases, em compromet d'acceptar-les, a assistir i participar plenament en els programes de treball que siguen establits, si se me n'adjudica una, i declare que totes les dades personals, acadèmiques i professionals que indique són correctes.
  
Adjunte la documentació següent:
  
- Una fotocòpia compulsada del DNI.
  
- Un curriculum vitae en què s'indica l'experiència professional, idiomes, beques obtingudes, etc., i en el qual es fan constar les dades personals, data i lloc de naixement, adreça actual, telèfon (del domicili i, si és el cas, mòbil) i una foto de mida carnet.
  
- Una fotocòpia compulsada del títol de farmacèutic o del document que acredite haver pagat els drets d'expedició del títol.
  
- Una fotocòpia compulsada del certificat acadèmic personal dels estudis de farmàcia.
  
- Una fotocòpia compulsada dels documents que acrediten la possessió de títols, cursos i mèrits que figuren en el currículum.
  
- Una memòria descriptiva de l'experiència professional.
  
- Una declaració jurada de no tindre concedida cap altra beca o ajuda per a la mateixa activitat o una de similar i estar al corrent de les obligacions fiscals i davant la Seguretat Social.
  
SOL·LICITE:
  
Que tinga per admesa esta instància amb la documentació adjunta a l'efecte del que establix la convocatòria de beques.
  
Signatura
  
Lloc i data ...
  
DIRECCIÓ GENERAL PER A LA PRESTACIÓ FARMACÈUTICA